als_Latn dik_Latn sag_Latn
Në pritje të ndeshjes së rëndësishme ndaj Armenisë, më 29 mars, Kombëtarja e Shqipërisë nuk do të zhvillojë asnjë miqësore. Të paktën, kështu është vendosur momentalisht dhe sepse FIFA ka vendosur që të “anulojë” datat e lira në shkurt, duke dhënë kështu vetëm marsin në dispozicion.
Por, pikërisht në muajin mars, Kombëtarja nuk ka ndër mend që të zbresë në fushë përpara sfidës së vlefshme për eliminatoret e Europianit 2016 në Francë. E kështu, De Biazi pret nga të tijtë që të vijnë në formën e duhur dhe të mos ketë shumë mungesa. Në nëntor u fol për mundësinë e një miqësore me Uruguajin, por që nuk do të jetë e mundur që të zhvillohet. Kjo për shkak se Uruguai ka thënë “jo”. Kështu, data e marsit ka mbetur pezull, por sipas burimeve vështirë që të gjendet një miqësore dhe sipas vetë fjalës së Xhani de Biazit, trajnerit të Shqipërisë, “nuk do të ketë asnjë miqësore në mars”.
Rikuperimet – Ndërkaq, Xhani de Biazi shpreson që për sfidën ndaj Armenisë do të rikuperojë sidomos Migjen Bashën, por edhe Alban Mehën, që ka shfaqur probleme në gju. Gjithashtu, një tjetër rikuperim i rëndësishëm do të jetë ai i Armando Sadikut në sulm. Edhe Shkëlzen Gashi do të jetë një rikthim i rëndësishëm, që në ndeshjet e fundit miqësore ka munguar për arsye fizike.
als_Latn als_Latn als_Latn